นีโค ร็อสแบร์ค

นิโค เอริค รอสเบิร์ก () เกิดเมื่อวันที่ 27 มิถุนายน ค.ศ. 1985 ที่เมืองวีสบาเดน (Wiesbaden) ประเทศเยอรมนี เป็นอดีตนักแข่งรถสูตรหนึ่ง (Formula1) ชาวเยอรมัน สังกัดทีมเมอร์เซเดส กรังด์ปรีซ์ (Mercedes) นิโคเป็นลูกชายของเคเค รอสเบิร์ก (KeKe Rosberg) อดีตแชมป์โลกรถสูตรหนึ่งปี ค.ศ. 1982 ชาวฟินแลนด์ นิโคถือสองสัญชาติ แต่เลือกลงขับภายใต้ธงชาติเยอรมัน ซึ่งเป็นสัญชาติของแม่ของเขา เนื่องจากที่บ้านเขาใช้ภาษาเยอรมัน และเขาพูดภาษาฟินนิชไม่ได้.

 ชีวิตการแข่งรถ 

 ก่อนเข้าสู่วงการรถสูตรหนึ่ง 
นิโคชอบนั่งตักพ่อหัดขับรถคาร์ทมาตั้งแต่เด็ก ๆ เคเค รอสเบิร์กเองก็ตามใจ และคอยสนับสนุนลูกชายเสมอในการแข่งรถ นิโคเริ่มต้นแข่งรถคาร์ทตั้งแต่อายุได้เพียง 11 ขวบ และได้รางวัลจากการแข่งในหลายประเทศ รวมทั้งในระดับทวีปยุโรปและอเมริกา ในปีค.ศ. 2002 เขาเข้าแข่งรายการฟอร์มูล่าบีเอ็มดับบลิว (Formula BMW) ให้กับทีมของพ่อเขาเอง และคว้าแชมป์ปีนั้นมาได้อย่างง่ายดายด้วยการชนะถึง 9 สนาม เขาจึงได้รับโอกาสให้ขับทดสอบกับทีมบีเอ็มดับบลิว-วิลเลียมส์ (BMW-Williams) เมื่ออายุเพียง 17 ปี 5 เดือน เป็นเด็กหนุ่มอายุน้อยที่สุดเท่าที่เคยมีมาที่ได้ขับรถสูตรหนึ่ง นิโคฉายแววให้เห็นตั้งแต่ตอนนั้น เขาทำแบบทดสอบของทีมวิลเลียมส์ได้คะแนนสูงกว่าที่นักขับทุกคนเคยทำมา "The Talented Mr. Rosberg" Autosport.com, 26 กันยายน ค.ศ. 2006 หลังการขับทดสอบที่คาตาลุนญ่าเซอร์กิต (Circuit de Catalunya) เสร็จลง นิโคก็ตั้งใจว่าจะเป็นนักแข่งรถสูตรหนึ่งให้ได้

นิโคย้ายมาแข่งในรายการฟอร์มูล่าทรี ยูโรซีรีส์ (Formula3 Euroseries) อีกสองปี และทำผลงานได้ดี ในปี ค.ศ. 2005 ทีมบีเอ็มดับบลิว-วิลเลียมส์จึงเซ็นสัญญาให้เขาเป็นนักขับทดสอบของทีม ปีเดียวกันนั้นเอง นิโคลงแข่งรายการจีพีทู (GP2) ซึ่งเพิ่งมีขึ้น และเขาก็คว้าแชมป์ เอาชนะเฮย์กิ โควาไลเนน (Heikki Kovalainen) และสกอตต์ สปีด (Scott Speed) มาได้ นับเป็นแชมป์คนแรกของรายการนี้

 แข่งรถสูตรหนึ่ง 
หลังจากได้แชมป์จีพีทูมาหมาด ๆ เดือนพฤศจิกายน ค.ศ. 2005 แฟรงค์ วิลเลียมส์ (Frank Williams) ก็คว้าตัวนิโคเซ็นสัญญาฉบับใหม่ให้เป็นนักแข่งรถสูตรหนึ่งของทีมสำหรับปี 2006 ทีมเป็นเหตุผลหนึ่งที่ทำให้นิโคตัดสินใจขับให้วิลเลียมส์ทันที เขารู้จักทีมงานหลาย ๆ คนแล้วจากตอนที่เป็นนักขับทดสอบ และความสำเร็จของพ่อเขากับทีมวิลเลียมส์ ในปี ค.ศ. 1982 ยังเป็นที่จดจำจนถึงทุกวันนี้

ในการลงแข่งรถสูตรหนึ่งสนามแรกที่บาห์เรนกรังด์ปรีซ์ นิโคไม่เพียงแต่สามารถเก็บคะแนนได้โดยเข้าเส้นชัยเป็นที่ 7 ทั้งที่ต้องเข้าพิทเพื่อเปลี่ยนจมูกรถตั้งแต่รอบแรก หากเขายังสร้างสถิติเป็นนักขับอายุน้อยที่สุดในประวัติศาสตร์ ที่ทำเวลาต่อรอบดีที่สุดของการแข่งขัน ด้วยอายุเพียง 20 ปี 8 เดือน 13 วัน 

นิโคควอลิฟายได้อันดับ 3 ในสนามต่อมาที่มาเลเซียนกรังด์ปรีซ์ แต่ก็ต้องผิดหวัง ออกจากการแข่งขันไปในรอบที่ 7 เพราะเครื่องยนต์พัง ที่ยูโรเปียนกรังด์ปรีซ์ นิโคต้องออกสตาร์ทหลังสุดเนื่องจากเปลี่ยนเครื่องยนต์ แต่เขาก็สามารถเข้าเส้นชัยเป็นที่ 7 เก็บแต้มได้อีก 2 คะแนน ในสนามที่เหลือของฤดูกาล เขาทำผลงานได้ไม่ดีนัก และมีปัญหากับเครื่องยนต์ทำให้ไม่จบการแข่งขันบ่อยๆ จึงจบฤดูกาลโดยได้เพียงที่ 17 มี 4 คะแนน

ค.ศ. 2007 นิโคยังลงแข่งในนามของทีมวิลเลียมส์ ซึ่งเปลี่ยนเครื่องยนต์ใหม่มาใช้ของโตโยต้าแทนเครื่องคอสเวิร์ธเดิม และได้เพื่อนร่วมทีมคนใหม่เช่นกันคืออเล็กซานเดอร์ ววร์ซ (Alexander Wurz) ซึ่งมาแทนที่มาร์ค เว็บเบอร์ (Mark Webber) ที่ย้ายไปขับให้กับทีมเรดบูลเรซซิง (Red Bull Racing)

 สถิติการแข่ง 
(:Template:ตัวหนาหมายถึงได้ตำแหน่งโพล ตัวเอียงหมายถึงทำเวลาต่อรอบดีที่สุด) 
<div style="float:left;">
 ค.ศ. ทีม 1 2 3 4 5 6 7 8 9 10 11 12 13 14 15 16 17 18 19 20 21 อันดับ คะแนน 2006 วิลเลียมส์ BAH7 MASRet AUSRet SMR11 EUR7 SPA11 MONRet GBR9 CANRet USA9 FRA14 DEURet HUNRet TURRet ITARet CHN11 JPN10 BRARet 17 4 2007 วิลเลียมส์ AUS7 MASRet BAH10 SPA6 MON12 CAN10 USA16 FRA9 GBR12 EURRet HUN7 TUR7 ITA6 BEL6 JPNRet CHN16 BRA4 9 20 2008 วิลเลียมส์ AUS3 MAS14 BAH8 SPARet TUR8 MONRet CAN10 FRA16 GBR9 DEU10 HUN14 EUR8 BEL12 ITA14 SIN2 JPN11 CHN15 BRA12 13 17 2009 วิลเลียมส์ AUS6 MAS8 CHN15 BAH9 SPA8 MON6 TUR5 GBR5 DEU4 HUN4 EUR5 BEL8 ITA16 SIN11 JPN5 BRARet ABU9 7 34.5 2010 เมอร์เซเดส กรังด์ปรีซ์ BAH5 AUS5 MAS3 CHN3 SPA13 MON7 TUR5 CAN6 EUR10 GBR3 DEU8 HUNRet BEL6 ITA5 SIN5 JPN17† KORRet BRA6 ABU4 7 142 2011 เมอร์เซเดส กรังด์ปรีซ์ AUSRet MAL12 CHN5 TUR5 SPA7 MON11 CAN11 EUR7 GBR6 DEU7 HUN9 BEL6 ITARet SIN7 JPN10 KOR8 IND6 ABU6 BRA7 7 89 2012 เมอร์เซเดส กรังด์ปรีซ์ AUS12 MAS13 CHN1 BAH5 SPA7 MON2 CAN6 EUR6 GBR15 DEU10 HUN10 BEL11 ITA7 SIN5 JPNRet KORRet IND11 ABURet USA13 BRA15 9 93 2013 เมอร์เซเดส กรังด์ปรีซ์ AUSRet MAS4 CHNRet BAH9 SPA6 MON1 CAN5 GBR1 DEU9 HUN19† BEL4 ITA6 SIN4 KOR7 JPN8 IND2 ABU3 USA9 BRA5 6 171
 นักแข่งไม่จบการแข่งขันในสนาม แต่ถือว่าจบการแข่งขันในสนาม เนื่องจากแข่งขันในสนามมากกว่า 90% ของรอบทั้งหมดในการแข่งขันสนามนั้น
 ได้คะแนนครึ่งคะแนน เนื่องจากการแข่งขันในสนามน้อยกว่า 75% ของรอบทั้งหมดในการแข่งขันสนามนั้น

 อ้างอิง 

 นิตยสารคิกเกอร์ สเปเชี่ยล Formel 1 2006, Olympia-Verlag GmbH, 2549 (ภาษาเยอรมัน)

 แหล่งข้อมูลอื่น 
 เว็บไซต์อย่างเป็นทางการของนิโค รอสเบิร์ก  (อยู่ระหว่างการปรับปรุง)
 ชีวประวัติ ข่าวสาร และรูปภาพ ในเว็บไซต์ของทีมวิลเลียมส์ 
 หนังสือพิมพ์กีฬาคิกเกอร์ (ภาษาเยอรมัน)
 F1Total เว็บไซต์ที่รวมทุกอย่างเกี่ยวกับรถสูตรหนึ่ง (ภาษาเยอรมัน) 

หมวดหมู่:นักแข่งรถสูตรหนึ่งชาวเยอรมัน
หมวดหมู่:นักแข่งรถชาวเยอรมัน
หมวดหมู่:บุคคลจากวีสบาเดิน
หมวดหมู่:แชมป์โลกฟอร์มูลาวันประเภทนักขับ